གཡུ་ཐོག་གསར་མ་ཡོན་ཏན་མགོན་པོ་ལ་བཤད་སྲོལ་ཐམས་ཅད་ཀྱི་གཞུང་ལག་ལེན་དང་བཅས་པའི་གདམས་ངག་ཡོངས་རྫོགས་ཀྱི་བཀའ་བབས།བདུད་རྩི་སྙིང་བོ་གསང་བ་མན་ངག་གི་རྒྱུདཉིད་རྩ་བར་བཟུང་ནས།དེའི་སྟེང་སྙིང་བོ་བསྡུས་བ་རྩ་འགྲེལ་དང་།དེ་མིན་སྔར་ཡོད་བོད་ཀྱི་སྨན་གཞུང་ལག་ལེན་དང་བཅས་པའི་ཁ་བསྐང་།གཡུ་ཐོག་རྙིང་མ་ནས་བཟུང་མི་རབས་བཅུ་གསུམ་བར་བརྒྱུད་པའི་ལག་ལེན་མན་ངག་གིས་ཟུར་བརྒྱན།བདེ་གཤེགས་སྨན་གྱི་བླ་མ་དངོས་སུ་ཞལ་གཟིགས།ལུང་བསྟན།དབུགས་དབྱུང་།སྤྲུལ་བའི་དྲང་སྲོང་རིག་པའི་ཡེ་ཤེས་དང་།ཡིད་ལས་སྐྱེས་གཉིས་ཀྱིས་ཞུ་པ་དང་ཞུ་ལན་གྱི་ཚུལ་དུ་རྒྱུད་བཞི་ཡོངས་རྫོགས་གསུངས་བ་དག་པའི་གཟིགས་པ་ཉིད་གཞིར་བཞག་སྟེ།བཀའ་དངོས་དང་ཁྱད་པར་མ་མཆིས་པའི་གཞུང་བདུད་རྩི་སྙིང་བོ་ཡན་ལག་བརྒྱད་པ་གསང་བ་མན་ངག་གི་རྒྱུདདམ་པ་དཔལ་ལྡནརྒྱུད་བཞིཞེས་སུ་གྲགས་པའི་གསོ་དཔྱད་ཀུན་གྱི་རྒྱལ་བོ་འདི་ཉིད་རྩོམ་སྒྲིག་གནང་བ་ཡིན་ནོ།།